बाक्साआव बन्द’ जाबाय सोरखारि आरो सोरखारिनंङै से थाखोनिफ्राय दाइन थाखोसिम फरायसालि ।कभित-19 पजितिभनि बिबांआ बाक्सा जिल्लाआवबो सानफ्रोमबो थाथ’नाय गैयै बांबोबाय थानायनि थाखाय बन्द’ जाबाय सोरखारि आरो सोरखारिनंङै थाखो से निफ्राय थाखो दाइनसिम फरायसालिफोरा । बाक्सा जिल्ला बेंगिरि रन्जन सर्मा बिथांआ गांसे प्रेस बिबुंथिनि गेजेरजों फोसावना बुंथियोदि जिल्लाआव महामारि कर’ना भाइरासनि पजितिभ बांबोबाय थानाय बिबांखौ रायजोफोरनि गेजेराव सांग्रांथि लाखिनो थाखाय से थाखोनिफ्राय दाइन थाखोसिम सोलोंथाइ फसंथानखौ बन्द’ खालामनो बिथोन होनाय जाबाय । सोलोंथाइ फसंथाननि गाहाय एबा फोरोंगिरि, पिन्सिपाल बिथांमोनहा फरायसाफोरनि सुबिदा खाबु बादिखौ नायनानै Online Class खालामना होनो हागोन होनना बुंथियो । मख’नो नांगोनदि बाक्सा जिल्लाआव कभित-19 पजितिभनि बिबांआ 131 जाहैबाय ।